La indemnització es pot sol·licitar en qualsevol moment sempre i quan no hagin passat més de dos anys des de la data de notificació de la resolució judicial que acrediti que la persona sol·licitant o mare de la persona sol·licitant hagi estat víctima de violència masclista.
El formulari de sol·licitud ha d'anar acompanyat de la documentació següent:
Documentació que s'ha d'aportar quan la beneficiària és la dona víctima de violència masclista:
Documentació addicional que s'ha d'aportar quan els beneficiaris són els fills o filles de víctimes mortals:
En el cas que els sol·licitants no autoritzin el Departament de Treball, Afers Socials i Famílies a consultar les dades, cal adjuntar al formulari de sol·licitud la documentació següent:
La presentació d'aquesta documentació no és necessària en cas que s'hagi aportat anteriorment a qualsevol òrgan o dependència de l'Administració actuant, sempre que no hagin transcorregut més de cinc anys des de la presentació i que les dades no hagin experimentat cap modificació.
Les persones que en el moment de presentar la sol·licitud de la indemnització no disposin de tots els documents requerits, se les ha d'informar detalladament de les tramitacions corresponents per poder assolir la condició de beneficiàries de la indemnització.
Què s'entén per delicte de lesions?
L'article 147.1 del Codi Penal defineix el delicte de lesions com la causa a la víctima, per qualsevol mitjà o procediment, d'una lesió que menyscabi la seva integritat corporal o la seva salut física o mental, sempre que la lesió requereixi objectivament per a la seva curació, a més d'una primera assistència facultativa, tractament mèdic o quirúrgic.
Per la seva banda, l'article 617 del mateix codi tipifica com a faltes les lesions que no constitueixen delicte, i que per tant són més lleus.
Què s'entén per lesió de caràcter greu?
S'entén per lesió de caràcter greu totes aquelles seqüeles, lesions corporals o danys en la salut física o psíquica que requereixin objectivament per a la seva curació, a més d'una primera assistència facultativa, un tractament mèdic, quirúrgic o psicològic.
Aquestes indemnitzacions són compatibles amb les indemnitzacions que s'estableixin en sentència judicial o amb altres prestacions econòmiques privades o públiques que legalment puguin correspondre a les persones beneficiàries.
Les situacions de violència de gènere que donen lloc al reconeixement del dret a l'ajut econòmic s'han d'acreditar amb la sentència definitiva, o definitiva i ferma, sempre que sigui condemnatòria per fets constitutius de violència de gènere i en la que s'acordin mesures de protecció en favor de la dona.
Excepcionalment, es pot acreditar mitjançant l'informe del Ministeri Fiscal que indiqui que hi ha indicis que la denunciant és víctima de violència de gènere, fins que no es dicti l'ordre de protecció.
L'expedient de la indemnització s'inicia a sol·licitud de la dona interessada o dels fills o filles de víctimes mortals.
En el cas que les dones o els fills i filles sol·licitants siguin menors d'edat no emancipats, o que la persona beneficiària estigui incapacitada o immersa dins d'un procediment judicial de modificació de la capacitat d'obrar o estigui en situació legal d'incapacitació pel qual no pugui tramitar la sol·licitud per ella mateixa, el formulari de sol·licitud l'ha de presentar qui acrediti exercir la tutoria, en tingui la representació legal o n'exerceixi la guarda de fet.
En tot cas, la indemnització econòmica no pot ésser administrada per l'autor o inductor de la violència.
Contra aquesta resolució, que no exhaureix la via administrativa, es pot interposar un recurs d'alçada en el termini d'un mes davant la persona que ha dictat la resolució o davant la persona titular del Departament de Treball, Afers Socials i Famílies.
L'import de la indemnització econòmica que correspon a la dona en situació de violència masclista i als/les descendents de víctimes mortals és el següent:
Si la dona que ha de percebre la indemnització té reconeguda la condició de discapacitada amb un grau igual o superior al 33% o es tracta d'una dona seropositiva respecte al virus de la inmunodeficiència humana, aquesta quantitat s'ha d'incrementar en un 25%, d'acord amb els articles 71.2 i 72 de la Llei 5/2008, de 24 d'abril, del dret de les dones a eradicar la violència masclista.
La indemnització econòmica es concedirà per una sola vegada i el seu abonament es realitzarà en un sol pagament.